Асен Босев
Кой какъв е?
Залъгалка

chitanka.info

Всеки своя работа си има.

Тръгнаха на работа петима.

Трифон взе трион, тесла, ренде

и в един леярен цех дойде.

С книги и тетрадки тръгна Лалка

болни да преглежда със слушалка.

А с моряшка шапка на главата

реже Ради борове в гората.

Затова пък с куче, с ловна пушка

в лодка по вълни човек се люшка.

Друг на кръстопът изпъчил гръд,

с гира на колите дава път…

Всеки своя работа си има.

Тръгнаха на работа петима.

Но дали не са се заблудили?

Упъти ги ти, другарю мили.

Помогни им. Умен си, нали?

Кой какъв е — сам определи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.